recursal/SuperWikiNEXT-32B huggingface dataset:
**Լյուբոմիր Պետկով Կաբակչիև** (բուլղար․՝ Любомир Петков Кабакчиев, դեկտեմբերի 1, 1925(1925-12-01), Կազանլիկ, Ստարա Զագորայի մարզ, Բուլղարիա - օգոստոսի 11, 1986(1986-08-11), Սոֆիա, Բուլղարիա), թատրոնի, կինոյի և հեռուստատեսության դերասան, ռեժիսոր, թատերական, հասարակական և քաղաքական գործիչ։ Բուլղարիայի վաստակավոր դերասան (1963)։ Բուլղարիայի ժողովրդական դերասան (1970), Սոցիալիստական աշխատանքի հերոս (1975)։ Դիմիտրովյան մրցանակի դափնեկիր։

Կենսագրություն
--------------

Լյուբոմիր Կաբակչիևը ծնվել է 1925 թվականի դեկտեմբերի 1-ին Կազանլիկում, Բուլղարիայի թագավորություն։ Իր թատերական կարիերան սկսել է Կազանլիկի «Կայծ» ազգային հասարակական կենտրոնի սիրողական բեմում։ 1946-1950 թվականներին իրավունք է սովորել Սոֆիայի համալսարանում։ 1949-1953 թվականներին ուսումը շարունակել է Թատրոնի և կինոարվեստի ազգային ակադեմիայում։

1953-1986 թվականներին եղել է Իվան Վազովի անվան ազգային թատրոնի դերասան։ 1951 թվականից նկարահանվել է կինոյում։

1960-1986 թվականներին դերասանական վարպետություն է դասավանդել Թատրոնի և կինոարվեստի ազգային ակադեմիայում, օգնական (1960), դոցենտ, պրոֆեսոր (1985)։

1970-1986 թվականներին Բուլղարիայի դերասանների միության նախագահ։

1971-1981 թվականներին եղել է Բուլղարիայի կոմունիստական կուսակցության կենտրոնական կոմիտեի անդամի թեկնածու, 1981-1986 թվականներին՝ Բուլղարիայի կոմունիստական կուսակցության կենտրոնական կոմիտեի անդամ։ Բուլղարիայի ազգային ժողովի պատգամավոր (1986)։ Միջազգային թատերական ինստիտուտի անդամ։

Լյուբոմիր Կաբակչիևը մահացել է 1986 թվականի օգոստոսի 11-ին Սոֆիայում՝ 60 տարեկան հասակում։

Մրցանակներ
----------

* Սոցիալիստական աշխատանքի հերոս (1975),
* «Կյուրեղ և Մեթոդիոս» շքանշան (1963),
* Բուլղարիայի Ժողովրդական Հանրապետության 1-ին աստիճանի շքանշան (1975),
* Բուլղարիայի վաստակավոր դերասան (1963),
* Բուլղարիայի ժողովրդական դերասան (1970),
* Դիմիտրովյան մրցանակ,
* Ստարա Զագորայի պատվավոր քաղաքացի (1969)։

Հիշատակ
-------

* Լյուբոմիր Կաբակչիևի անունը կրում է Կազանլիկի թատրոնը և նրա փողոցները։

Ծանոթագրություններ
------------------

1. ↑  Народни представители в девето народно събрание на Народна република България, Изд. Наука и изкуство, 1987, с. 284
2. ↑  "Почетни граждани на Стара Загора". *Община Стара Загора*. Retrieved 2020 թ․ հուլիսի 19.
3. ↑  "Театър "Любомир Кабакчиев", гр. Казанлък". *www.teatarkazanlak.com*. Արխիվացված է the original 2020 թ․ հուլիսի 19-ին. Retrieved 2020 թ․ հուլիսի 19.

Արտաքին հղումներ
----------------

* Още са в спомените ми: Благочестивият актьор Любомир Кабакчиев(բուլղ.)
* Լյուբոմիր Կաբակչիև (անգլ.) *Internet Movie Database* կայքում
* Archived 2019-11-13 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
Միավորված մեթոդիստական եկեղեցու պատկերանիշ
**Խաչ և բոց**, 1968 թվականից Միավորված մեթոդիստական եկեղեցու (անգլ.՝ United Methodist Church) պաշտոնական խորհրդանիշ։

Պատմություն
-----------

Ընդունվել է Մեթոդիստական եկեղեցու և Ավետարանական միաբանության միաձուլումից անմիջապես հետո, խորհրդանիշը Միավորված մեթոդիստական եկեղեցին կապում է Աստծուն՝ Հիսուս Քրիստոսի (խաչ) և Սուրբ Հոգու (բոց) միջոցով։ Բոցը՝ Հոգեգալուստի հիշատակումն է, երբ վկաները միավորվեցին Սուրբ Հոգու զորությամբ և տեսան «կրակի նման լեզուներ» (Գործք 2:3)։ «Երկու լեզուները բոցի մեջ» կարող է խորհրդանշել նաև երկու դավանանքների միություն։ Երկու առանձին բոցերը ներկայացնում են Ավետարանական միաբանությունը և Մեթոդիստական եկեղեցին, որոնք միավորվել են` կազմավորելով Միավորված մեթոդիստական եկեղեցին։

Օգտագործում
-----------

«Խաչ և բոց»–ը 1971 թվականին գրանցվել է ապրանքային նշան (սխալ օգտագործումը կանխելու նպատակով) և պաշտոնապես նախատեսված է միայն Միավորված մեթոդիստական գործակալությունների, այդ թվում՝ տեղական եկեղեցիների համար։

Տես նաև
-------

* Հայկական խաչ
* Լատինական խաչ
* Լոթարինգիական խաչ

Ծանոթագրություններ
------------------

1. ↑  "A Mark Known the World Over - The United Methodist Church". *The United Methodist Church* (in անգլերեն). Արխիվացված է the original 2017 թ․ մարտի 12-ին. Retrieved 2017 թ․ ապրիլի 2.
2. ↑  "Cross and Flame - The United Methodist Church". *The United Methodist Church*. Retrieved 2016 թ․ հոկտեմբերի 17.

Արտաքին հղումներ
----------------

* The Cross and Flame: A Personal Memoir at GCFA
* Death of Creator of UM Cross and Flame Logo at The Church on the Cape
**Երուսաղեմի Խանի թատրոն** (תיאטרון החאן - Teat'ron HaKhan, lit. "The Caravanserai Theatre"), ռեպերտուարային թատրոն, տեղակայված Երուսաղեմում, Իսրայել։ Թատրոնը տեղակայված է Երուսաղեմի երկաթուղային կայարանի հարևանությամբ՝ հին քարավանատան շենքում։

Պատմություն
-----------

Խանը կառուցվել է խաչակրաց ժամանակաշրջանի հին հյուրատան ավերակների վրա։ Այն սպասարկում էր քարավանային ճամփորդներին, որոնք Երուսաղեմ էին ժամանում գիշերամուտից հետո, երբ Հին քաղաքի դարպասները փակ էին։ Հետագա տարիներին շենքում տեղակայված էին գարեջրատուն և ատաղձագործական արհեստանոց։

Երուսաղեմի Խանի թատրոնն իր դռները բացեց 1967 թվականի հոկտեմբերին՝ Երուսաղեմի այն ժամանակվա քաղաքագլուխ Թեդի Կոլլեքի նախաձեռնությամբ, որը Գեստեթների ընտանիքի հիմնադրամից գումար ապահովեց փլուզված շենքը վերականգնելու համար։ Պահպանվեցին գեղատեսիլ կամարներն ու բակերը, տեղադրվեցին 230 նստարան և ժամանակակից ձայնային և լուսային համակարգ։

Անգլերեն թատրոնի գեղարվեստական ղեկավարը Ժակլին Քրոնբերգն էր, իսկ եբրայերեն թատրոնի գեղարվեստական ղեկավարը՝ Ֆիլիպ Դիսկինը։ Մեկ տարի անց թատերական ընկերությունը լուծարվեց, և շենքը դարձավ տեղական մշակութային միջոցառումների անցկացման վայր։ 1973 թվականի սկզբին ստեղծվեց նոր թատերական ընկերություն։ Տարիներ ի ընթացքում, որպես գեղարվեստական ղեկավար, աշխատել են Մայքլ Ալֆրեդսը, Իլան Ռոնենը, Ադա Բեն Նահումը, Յոսի Իսրայելին, Ամիտ Գազիտը, Էրան Նիալը և Օֆիրա Հենիգը

Հարավարևմտյան մուտքը վերակառուցումից առաջ: Ցուցանակի վրա գրված է. «Փայտի և սառնարանների գործարան, նաև էլեկտրական»
Թատրոնը տարեկան ունենում է 3-4 նոր ցուցադրություն։ Ներկայիս գեղարվեստական ղեկավար Մայքլ Գուրեվիչը գրում և ղեկավարում է որոշ ներկայացումներ։ Նշանավոր ցուցադրությունների թվում են՝ «Քայլող ստվեր» (2000), «Պատերազմ տանը» (2002), «Ժլատը» (2003), «Երջանկություն» (2004), «Կյանքը երազանք է» (2005)։ Թատրոնը տարեկան ունենում է շուրջ 200 ներկայացում շենքում և մոտ 70 ներկայացում այլ դահլիճներում, հիմնականում Երուսաղեմի թատրոնի համալիրի «Մանն» դահլիճում։

Խանի թատրոնը ոչ առևտրային կազմակերպություն է։ Թատրոնի գործադիր կոմիտեն բաղկացած է հասարակական գործիչներից և կազմակերպությանը ֆինանսական աջակցություն ցույց տվող այնպիսի կազմակերպությունների ներկայացուցիչներից, ինչպիսիք են Երուսաղեմի քաղաքապետարանը, Երուսաղեմ հիմնադրամն ու Իսրայելի մշակույթի և սպորտի նախարարությունը։

1998-2001 թվականներին Խանի թատրոնում կայացավ Կամերային երաժշտության միջազգային փառատոնը։

Խանի թատրոնը բաղկացած է երկու սրահից՝ հիմնական սրահից 238 տեղով, որտեղ ցուցադրվում են թատրոնի գլխավոր բեմադրությունների մեծ մասը, և երկրորդ սրահից 70 տեղով, որն օգտագործվում է համերգների և հանդիպումների համար։

Ծանոթագրություններ
------------------

1. ↑  Patterns and Trends in Israel Drama and Theater, *Theater in Israel,* Linda Ben-Zvi
2. ↑  "Theater in Spotlight". Արխիվացված է the original 2013 թ․ հոկտեմբերի 21-ին. Retrieved 2020 թ․ հունվարի 8. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Israeli theater hits its stride
4. 1 2   *The Jerusalem Khan Theatre - About us*, արխիվացված  օրիգինալից 2010-08-11-ին, վերցված է 2009-11-21

Արտաքին հղումներ
----------------

|  |  |
| --- | --- |
|  | Խանի թատրոն (Երուսաղեմ) Վիքիպահեստում |

* The Khan Theatre website Archived 2010-01-10 at the Wayback Machine.
**«Նյու Յորք» հյուրանոց** (ռուս.՝ Гостиница «Нью-Йорк»), շենք ՌԴ Ռոստովի մարզի Նովոչերկասկ քաղաքում, որը կառուցվել է Ալեքսանդրի փողոց, 54-ի և Կարմիր զառիվայրի խաչմերուկում։ Դասվում է ճարտարապետության հուշարձանների և մշակութային ժառանգության օբյեկտների թվին։ «Նյու Յորք» հյուրանոցի շենքի վրա քաղաքը գերմանական զավթիչներից ազատագրելու ժամանակ պարզվել է դրոշ։

Պատմություն
-----------

Շենքը կառուցվել է XIX դարի վերջում։ Մինչև 1917 թվականի հեղափոխությունը տան ճակատն այլ կերպ էր զարդարված, ներքին տարածքներն առանձնանում էին հարուստ ինտերիերով։ Շենքի պատին փակցված է հուշատախտակ, որի վրա կա մակագրություն, որ 1943 թվականի փետրվարի 13-ին այս շենքի վրա հայտնվել է կարմիր դրոշ, որը տեղադրել են երկրորդ գվարդիական բանակի մարտիկները, երբ Նովոչերկասկն ազատագրվել է գերմանական զորքերից։

Այս շենքում որոշ ժամանակ գործել է № 17 դպրոցը, այնուհետև այստեղ տեղավորվել է նյարդահոգեբուժական դիսպանսերը։

1992 թվականին շենքը ճանաչվել է մշակութային ժառանգության օբյեկտ և ճարտարապետության հուշարձան։

Նկարագրություն
--------------

Նախկին «Նյու Յորք» հյուրանոցի նախապատերազմյան լուսանկար
Այս շենքի կառուցման ոճը հիշեցնում է նշված ժամանակահատվածում Նովոչերկասկում հայտնված բազմաթիվ այլ շինություններ, օրինակ` «Ոսկե խարիսխ» հյուրանոցը։ Տունը գտնվում է երկու փողոցների անկյունում և հայտնվելուց հետո ունեցել է մեծ ազդեցություն նրանց կառուցապատման վրա։ Կառուցելիս օգտագործվել է կարմիր աղյուս։ Տան երկրորդ հարկի մակարդակով կառուցված է դուրս բերված պատշգամբ` հյուսված երկաթե բազրիքով։ Կիսանկուղային հարկով երկհարկանի տունը կառուցվել է մոդեռն ոճով։ Այդ մասին պարզորոշ վկայում են ճաղաշարի և որմնասյուների ձևավորումը, պատուհանների տեսքը և պատշգամբների վանդակաճաղերը։

Ծանոթագրություններ
------------------

1. ↑  Решение Малого совета Ростовского областного совета народных депутатов № 325 от 17.12.1992
2. 1 2  "Объекты культурного наследия регионального значения. Часть 1". Արխիվացված է the original 2017 թ․ մարտի 24-ին. Retrieved 2017 թ․ հունիսի 8.
3. 1 2 3  Новочеркасск. Энциклопедия. — Новочеркасск: ООО «Издательство Новопринт»,2005. — 720 с. 1257 ил. — С.68-69
4. 1 2  "Здание гостиницы Нью-йорк". Արխիվացված է the original 2017 թ․ մարտի 24-ին. Retrieved 2017 թ․ հունիսի 8.
5. 1 2 3  Здание гостиницы «Нью-Йорк»
**Նաջի Աղբալ** (թուրքերեն՝ Naci Ağbal, հունվարի 1, 1968(1968-01-01), Բաբերդ, Թուրքիա), թուրք քաղաքական գործիչ։

Կենսագրություն
--------------

Ծնվել է 1968 թվականի հունվարի 1-ին Բայբուրթ քաղաքում։ 1989 թվականին ավարտել է Ստամբուլի համալսարանը։ Նույն տարվանից աշխատել է ֆինանսների նախարարությունում։ 1993 թվականին եղել է ֆինանսական տեսուչ։ 2003 թվականին գլխավորել է գլխավոր եկամուտների վարչության բաժինը, 2007 թվականին զբաղեցրել է բյուջետային և ֆինանսական վերահսկողության գլխավոր տնօրենի պաշտոնը։ 2008 թվականի հոկտեմբերին ընտրվել է բարձրագույն կրթության խորհրդի կազմում, 2008 թվականի մարտից մտնում է Յասավիի անվան համալսարանի հոգաբարձուների խորհրդի կազմի մեջ։ 2009 թվականի հունիսի 12-ից մինչև 2015 թվականի փետրվարի 9-ը զբաղեցրել Է Թուրքիայի ֆինանսների նախարարի տեղակալի պաշտոնը։

### Քաղաքական կարիերա

2015 թվականի փետրվարին Աղբալը լքել է պաշտոնը, որպեսզի մասնակցի նույն տարվա հունիսին կայացած խորհրդարանական ընտրություններին։ Նաջի Աղբալն առաջադրվել է Արդարություն և զարգացում կուսակցության Իլա Բայբուրդի օգտին և ընտրվել է։ Նույն տարվա նոյեմբերին վերընտրվել է։

Այն բանից հետո, երբ Արդարություն և զարգացում կուսակցությունը 2015 թվականի նոյեմբերին կայացած ընտրությունների արդյունքում խորհրդարանում մեծամասնություն ստացավ, վարչապետ Ահմեդ Դավութօղլուն Նաջի Աղբալին նոր կառավարությունում նշանակել է ֆինանսների նախարարի պաշտոնում։ Իր առաջին հայտարարության մեջ Աղբալը հայտարարել է, որ Թուրքիայի տնտեսությունը մտնում է բարեփոխումների նոր փուլ և հայտարարել է կառավարության հավատարմությունը ֆինանսական կարգապահության սկզբունքներին։ Նա նաև հայտարարել է հզոր ֆինանսական ենթակառուցվածքի անհրաժեշտության մասին՝ տնտեսական աճ ապահովելու համար։ Ֆինանսների նախարարի պաշտոնում Նաջի Աղբալի նախորդը՝ Մեհմեդ Շիմշեկը, գովել է Աղբալի աշխատանքը փոխնախարարի պաշտոնում, երկու նախարարներն էլ իրենց տնտեսական ծրագիրը մշակելիս հետևել են ֆիսկալ պահպանողականության սկզբունքին։

Ծանոթագրություններ
------------------

1. ↑  Naci Ağbal kimdir?
2. ↑  Naci Ağbal kimdir? - Son Dakika Haberler
3. ↑  Naci Ağbal Kimdir ? - Naci Ağbal Hayatı ve Biyografisi
4. ↑  Maliye Bakanlığı Müsteşarı Ağbal'dan adaylık istifası - Haberler Son Dakika
5. ↑  En az 200 bürokrat adaylık için istifa etti - Son Dakika Flaş Haberler
6. ↑  "7 Haziran 2015 BAYBURT Genel Seçim Sonuçları". Արխիվացված է the original 2016 թ․ հուլիսի 11-ին. Retrieved 2019 թ․ դեկտեմբերի 24.
7. ↑  BAYBURT SEÇİM SONUÇLARI - 1 KASIM 2015 GENEL SEÇİM SONUÇLARI
8. ↑  Maliye Bakanı Ağbal'dan ilk açıklama - Haberler Son Dakika
**Նինա Պետուշկովա** (ռուս.՝ Нина Валерьевна Петушкова , մայիսի 18, 1992(1992-05-18), Կիև, Ուկրաինա). ռուս գեղասահորդուհի, հանդես է եկել մենասահքում։ 2008 թվականի Ռուսաստանի առաջնության արծաթե մեդալակիր։ 2009-2010 մրցաշրջանից հետո ավարտել է սիրողական կարիերան։

### Կարիերա

2008 թվականին Ռուսաստանի առաջնությունում գրավել է երկրորդ հորիզոնականը, ինչ շնորհիվ էլ մասնակցել է Եվրոպայի առաջնությանը, որտեղ 17-րդն էր։

2008-2009 մրցաշրջանում Ռուսաստանի Գրան-Պրի «Cup of Russia»-ում անհաջող հանդես եկավ և զբաղեցրեց 10-րդ հորիզոնականը։ 2009 թվականի Ռուսաստանի առաջնությունում չորրորդն էր։ Քանի որ 2009 թվականի Եվրոպայի առաջնություններում կանանց մենասահքում Ռուսաստանն ուներ երկու տեղ, իսկ ոսկի և արծաթ նվաճած Ադելինա Սոտնիկովան և Ելիզավետա Տուկտամիշևան տարիքի պատճառով չէին կարող մասնակցել, ապա, ըստ մարզական սկզբունքի, Հելսինկիում երկիրը պետք է ներկայացներ Նինան։ Սակայն Գեղասահքի ֆեդերացիայի մարզչական խորհուրդը որոշում է, որ Եվրոպայի առաջնություն է գնում Ալյոնա Լեոնովան։ 2009 թվականին պատանիների կարգում Ռուսաստանի առաջնությանը Նինան ձախողեց` զբաղեցնելով միայն 18-րդ հորիզոնականը։ Այսպիսոն, նա չի ընտրվում մասնակցելու պատանիների կարգում Աշխարհի առաջնությանը։

### Սպորտային ձեռքբերումներ

| Մրցումներ/Մրցաշրջան | 2005—2006 | 2006—2007 | 2007—2008 | 2008—2009 | 2009—2010 |
| --- | --- | --- | --- | --- | --- |
| Գեղասահքի Եվրոպայի առաջնություն |  |  | 17 |  |  |
| Գեղասահքի Ռուսաստանի առաջնություն | 11 | 9 | 2 | 4 | 14 |
| Գեղասահքի Եվրոպայի առաջնություն պատանիների կարգում |  |  |  | 18 |  |
| Գրան-Պրի փուլեր. Cup of Russia |  | 6 | 10 |  |

Ծանոթագրություններ
------------------

1. ↑  "Стал известен состав сборной России на ЧЕ по фигурному катанию и Универсиаду-2009". Արխիվացված է the original 2010 թ․ հունվարի 11-ին. Retrieved 2020 թ․ ապրիլի 13. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Результаты Первенства России среди юниоров по фигурному катанию на коньках. г. Саранск,РЛДС 28-31 января 2009 г. Archived 2009-02-06 at Archive.is
**Խաչատրյանի անվան եռյակ** (անգլ.՝ Khachtcrian Trio), հիմնադրվել է 1999 թվականին որպես «Արսիկա»։ 2008 թվականից եռյակը կրում է հայ անվանի կոմպոզիտոր, դիրիժոր, մանկավարժ Արամ Խաչատրյանի անունը։

2006 թվականից եռյակը հանդես է գալիս հետևյալ կազմով` Արմինե Գրիգորյան (դաշնամուր), Կարեն Շահգալդյան (ջութակ), Կարեն Քոչարյան (թավջութակ)։

Գործունեություն
---------------

Խաչատրյանի անվան եռյակը համերգներով հանդես է եկել Վիեննայի (Musikverein), Համբուրգի (Laiezhalle), Լայպցիգի Գևանդհաուզ, Մյունխենի (Gasteig-Philharmonie) համերգասրահներում։ Լոզանում («Schubertiade»), Կոստա-Ռիկայում («Festival de las Artes»), Մեքսիկայում («Festival International Cervantino») մասնակցել է փառատոների։ Կատարումներով հանդես է եկել Շվեյցարիայում, Կենտրոնական և Հարավային Ամերիկայում, Մեծ Բրիտանիայում, Ավստրալիայում, Մերձբալթյան երկրներում, Ավստրիայում, Գերմանիայում, Չինաստանում, Բուլղարիայում, Չեխիայում, Վրաստանում, Մոլդովայում, Ռուսաստանում, Հայաստանում և Արցախում։

Եռյակը զբաղվում է նաև լուսավորչական գործունեությամբ` վարպետության դասեր է անցկացնում ՀՀ մարզերի դպրոցականների և ուսանողների հետ։

Եռյակի ելույթները հեռարձակվել են ռադիոյով և հեռուստատեսությամբ։ Խաչատրյանի անվան եռյակը համագործակցում է ժամանակակից կոմպոզիտորների հետ։ Համույթը իրականացրել է բազմաթիվ պրեմիերաներ, մի շարք ստեղծագործություններ ձոնվել են եռյակին։

Տրիոյի ստեղծագործական գործունեությունն անմիջականորեն կապված է Երևանում Արամ Խաչատրյանի տուն-թանգարանի հետ, որտեղ ձայնագրվում են Տրիոյի ձայնասկավառակները, Առնո Բաբաջանյանի և Դմիտրի Շոստակովիչի ջութակի, թավջութակի և դաշնամուրի համար գրված երկերի (2009), Ալեքսանդր Հարությունյանի կամերային ստեղծագործություններից բաղկացած (2012), Պյոտր Չայկովսկու Տրիո A-moll և Անտոն Արենսկիի Տրիո թիվ 1 (2012) ձայնասկավառակները, իրականացվում են բազմապիսի ծրագրեր, կազմակերպվում համերգներ։

2009 թվականին Եռյակը թողարկել է անդրանիկ ձայնասկավառակը, որտեղ զետեղված են Առնո Բաբաջանյանի և Դմիտրի Շոստակովիչի ստեղծագործությունները։

Ձայնասկավառակներ
----------------

* Պյոտր Չայկովսկի, «Տրիո A-moll Op.50 «Մեծ արվեստագետի հիշատակին»
	+ Անտոն Արենսկի, «Տրիո թիվ 1»
* Ալեքսանդր Հարությունյան, «Կամերային ստեղծագործություններ»
* Առնո Բաբաջանյան, «Տրիո ջութակի, թավջութակի և դաշնամուրի համար fis-moll»
	+ Դմիտրի Շոստակովիչ, «Տրիո թիվ 2. e-moll. op.67»

Ծանոթագրություններ
------------------

1. ↑  "Արցախում է Խաչատրյանի անվան եռյակը | Արցախի Հանրային Հեռուստառադիո". *www.artsakh.tv*. Retrieved 2016 թ․ սեպտեմբերի 14.(չաշխատող հղում)
2. ↑  "Արամ Խաչատրյանի անվան եռյակը համերգով հանդես կգա Ստավրոպոլի ֆիլհարմոնիայում". Retrieved 2016 թ․ սեպտեմբերի 14.
3. ↑  Baghdasaryan, Aram. "AV Production - Խաչատրյանի անվան Եռյակ". *avproduction.am*. Արխիվացված է the original 2021 թ․ դեկտեմբերի 5-ին. Retrieved 2016 թ․ սեպտեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Mediamax. "Հայտնի եռյակի հոբելյանը". Retrieved 2016 թ․ սեպտեմբերի 14.

Արտաքին հղումներ
----------------

* Պաշտոնական կայք
**Նապոլեոնի լորենի** (գերմ.՝ Napoleonslinde), Ֆրանսիայի կայսր Նապոլեոն Բոնապարտի կողմից Տիլզիտի (այժմ` Սովետսկ) Դրագոնյան բարձունքներում տնկված լեգենդար երկբույն լորենի։ Բնության հուշարձանը քաղաքի տեսարժան վայրերից մեկն է։ Սա «1807 թվականի Տիլզիտի խաղաղության պայմանագրից մինչև 1812 թվականի Տաուրագեի կոնվենցիա» տուրիստական երթուղու մեկնարկային կետն է։

Պատմություն
-----------

1807 թվականին Տիլզիտում կնքվել է Տիլզիտի հաշտության պայմանագիրը Ռուսաստանի, Պրուսիայի և Ֆրանսիայի միջև։ Լեգենդի համաձայն` խաղաղ պայմանագրի ստորագրման պատվին Նապոլեոն Բոնապարտը Տիլզիտում տնկել է երկբույն լորենի։ Այս ծառը պետք է խորհրդանշեր Ռուսաստանի և Ֆրանսիայի միջև բարեկամությունը։

Ծառը տնկելու համար ընտրվել է քաղաքի ամենաբարձր կետերից մեկը` Դրագոնյան բարձունքը (գերմ.՝ Drangowskiberg)` ծովի մակերևույթից 42 մետր բարձրության վրա, քանի որ այս տարածքում կար կաթոլիկ վանք և խաղաղ բանակցությունների ժամանակ տեղակայված էին ֆրանսիական զորամասերը։

Մինչև 1945 թվականը գերմանացի պատմասերները շատ հարգալից էին վերաբերվում լորենու ծառին, որի կողքին գործում էր «Դրագովսկի» ռեստորանը։ Խորհրդային ժամանակաշրջանում լորենին պաշտպանված էր, այն համարվում էր յուրահատուկ և շատ կարևոր քաղաքային բնական օբյեկտ (Ֆրիդրիխ-Լյուդվիգ Յանի կաղնու և Յակոբսրուե այգու գաղութային կաղնու հետ միասին)։

Լորենին տապալվել է 2010 թվականի փոթորիկի ժամանակ, սակայն 2013 թվականին ծառը փոխպատվաստվել է պատմական վայրում։ Լորենու մոտ տեղադրվել է քար, որի վրա կա հուշատախտակ։

Ծանոթագրություններ
------------------

1. ↑  Липа Наполеона
2. ↑  "Und wieder die Napoleonslinde auf dem Drangowskiberg in Seinteinen!". Արխիվացված է the original 2016 թ․ մարտի 5-ին. Retrieved 2018 թ․ մայիսի 26.
3. ↑  В Советске хотят поставить памятный знак срубленной 3 года назад «Липе Наполеона»

Արտաքին հղումներ
----------------

* Липа Наполеона
Անվան այլ կիրառումների համար տե՛ս՝ Նապոլեոն (այլ կիրառումներ)

**Նապոլեոն** (ֆր.՝ mille-feuilles [mil fœj]), շերտավոր տորթ կամ կրեմով խմորեղեն։ Պատրաստվում է շերտավոր խմորից և կրեմից։

Նապոլեոն տորթ

Անվանում
--------

Ֆրանսիայում և Իտալիայում տորթը կոչվում է millefeuille (1000 շերտեր), ԱՄՆ-ում՝ Napoleon, Մեծ Բրիտանիայում՝ vanilla slice կամ cream slice։ Հոլանդիայում և Բելգիայում տարածված է Նապոլեոնի իրենց տարբերակը, որը կոչվում է Tompouce (Տոմպուս)։ Այն կաթի սերուցքով շերտավոր խմոր է՝ ծածկված վարդագույն գլազուրով։ Հունգարիան ունի իր տարբերակը, որը կոչվում է «Királyi francia krémes» (Ֆրանսիական արքայական կրեմային)։

Պատմություն
-----------

Գոյություն ունեն պատրաստման մի քանի եղանակներ։

Ռուսաստանում թխվածքի անունը հաճախ կապում են Ռուսաստանից Նապոլեոն Բոնապարտի արտաքսման 100-րդ տարելիցի հետ։ Այդ տոնի համար ստեղծվել են նաև ուտելիքի և խմիչքի ամբողջական շարքեր։ Ստեղծվել է նաև նոր խմորեղեն՝ շերտավոր կրեմով, պատրաստում են եռանկյունիների տեսքով, որում պետք է տեսնվեր Նապոլեոնի գլխարկը։ Խմորեղենը շատ արագ ստացավ «Նապոլեոն» անվանումը։ Այդ անվանումը պահպանվել է մինչև մեր ժամանակները, սակայն խմորեղենն հիմա թխվում է ուղղանկյունների տեսքով։

Հնարավոր է, որ տորթը ստեղծվել է Նեապոլում՝ Napolitano (Նեապոլական) անվանմամբ, իսկ արդիական անվանումը՝ աղճատվել է։

Հունգարական տարբերակը տարբերվում է նրանով, որ սեղանին մատուցելու ժամանակ այն կտրատում են մեծ-մեծ քառակուսիների ձևով։ Դա պայմանավորված է «Կրեմեշի» ծագմամբ. Հայտնի ֆրանսիական հրուշակագործը՝ «Մինյոն» տորթի ստեղծող՝ Ժակ Մինյոնը, հայտնաբերեց, որ ոչ մեծ չափսի աղանդերը ուտում են միայն տիկնայք, իսկ ամբոխը նախընտրում է մեծ չափաբաժիններ։

Համացանցի և սոցիալական ցանցերի հայտնագործումը բերեց տորթի բաղադրատոմսի համատարած տարածմանը։ Շատ բաղադրատոմսեր տարբերվում են դասական «Նապոլեոն» տորթից։

Ծանոթագրություններ
------------------

1. ↑  "Торт Наполеон по-венгерски — кремеш". Արխիվացված է the original 2012 թ․ սեպտեմբերի 20-ին. Retrieved 2015 թ․ հունվարի 11.
2. ↑  "Как Наполеон стал тортом?". Արխիվացված from the original on 2012 թ․ փետրվարի 12. Retrieved 2015 թ․ հունվարի 11.
3. ↑  «Наука и жизнь». — № 4. — 2011. — С. 113.
4. ↑  "История торта Кремеш". Արխիվացված է the original 2013 թ․ մարտի 1-ին. Retrieved 2015 թ․ հունվարի 11.

Արտաքին հղումներ
----------------

* Պատրաստենք միասին․ Նապոլեոն
* Տորթ Նապոլեոն Archived 2020-08-07 at the Wayback Machine.
* Տորթ Նապոլեոն շերտավոր խմորից Archived 2021-04-23 at the Wayback Machine.
Պալատ Աբդին
**Պալատ Աբդին** (արաբ․՝ قصر عابدين‎‎), պատմական պալատ Կահիրեում, այստեղ է աշխատում Եգիպտոսի նախագահը։ Տեղակայված է Քասր էլ-Նիլ փողոցի վրա, քաղաքի արևելյան մասում։

Կառուցումը սկսվել է 1863 թվականին և տևել է 10 տարի։ Պաշտոնական պալատը բացվել է 1874 թվականին։ Կառուցման գումարը պալատի կազմել է 700 000 եգիպտական ֆունտ, գումարած 2 միլիոն ֆունտ ներսի կահավորման համար։

Պալատում կա 500 սենյակ։ Արքայական ընտանիքը վերին հարկում է ապրել և դրա պատճառով այնտեղ ոչ մի փոփոխություն չի կատարվել, որ զբոսաշրջիկները տեսնեն այդ տեղը։ Ներքևի հարկերում կան արքայական ընտանիքների, նախագահական նվերների, զենքերի և այլ թանգարաններ։

Պալատ Աբդինը համարվում է աշխարհի լավագույն պալատներից մեկը։ Պալատի հավաքածուն ներառում է՝ նկարներ, ժամացույցներ և այլ նյութեր։ Այս պալատում կազմակերպվում են տարբեր միջոցառումներ։

Պատեկերասրահ
------------

* Դեպի թանգարանԴեպի թանգարան
* Այգի՝ պալատի տարածքումԱյգի՝ պալատի տարածքում
* Զենքերի թանգարանըԶենքերի թանգարանը
* Սառը զենքերի հավաքածուՍառը զենքերի հավաքածու
* Մուտք դեպի թանգարանՄուտք դեպի թանգարան
* Խեդիվ Իսմայելի արձանըԽեդիվ Իսմայելի արձանը
* Ահմեդ Ֆուադ I-ի արձանըԱհմեդ Ֆուադ I-ի արձանը
* Փարավոնի թագՓարավոնի թագ
* Փարավոնի թագՓարավոնի թագ

Ծանոթագրություններ
------------------

* Egypt’s Royal Archives: 1922-52\* Archived 2011-02-05 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 7664081-4 · LCCN: n00049671 · VIAF: 246328757 · WorldCat VIAF: 246328757 |

 |
**Խաչատուր Գևորգի Քյափանակցյան** (հունիսի 24, 1968, Գյումրի, Հայկական ԽՍՀ - սեպտեմբերի 30, 2007), հայ ծանրամարտիկ, մարզիչ, Հայաստանի բազմակի չեմպիոն, Եվրոպայի չեմպիոն, աշխարհի կրկնակի ռեկորդակիր հրում վարժությունում։ ԽՍՀՄ միջազգային կարգի սպորտի վարպետ (1990)։

Կենսագրություն
--------------

Խաչատուր Քյափանակցյանը ծանրամարտով սկսել է զբաղվել 1980 թվականից Վահան Բիչախչյանի գլխավորությամբ։ 1990 թվականին դարձել է ԽՍՀՄ առաջնության արծաթե մեդալակիր և արժանացել է ԽՍՀՄ գավաթին։ 1993 թվականին անդամագրվել է Հայաստանի ազգային հավաքականի մեջ։ 1993 թվականին դարձել է Եվրոպայի չեմպիոն, իսկ 1994, 1995, 1998 թվականներին դարձել է Եվրոպայի մրցանակակիր։ Ատլանտայում կայացած օլիմպիական խաղերի ժամանակ Խաչատուր Քյափանակցյանը հաղթել է հրում վարժությունում, բայց պոկում վարժությունում երեք մոտեցումներն էլ ձախողել է։

2000 թվականին ավարտել է մարզիկի կարիերան։ 2005-2007 թվականներին ծանրամարտի Հայաստանի ազգային հավաքականի մարզիչ։

2007 թվականին սեպտեմբերի 19-ին Գյումրի-Վանաձոր ավտոճանհապարհին տեղի ունեցած ավտովթարից Խաչատուր Քյափանակցյանը զոհվել է։

2008 թվականին հայ ծանրամարտիկ Տիգրան Մարտիրոսյանը Եվրոպայի առաջնությունում իր հաղթանակը նվիրեց Խաչատուր Քյափանակցյանի հիշատակին։

Ծանոթագրություններ
------------------

1. ↑  Խաչատուր Քյափանակցյանը մահացել է ավտովթարից
2. ↑  "Գևորգ Դավթյան «պատրաստ ենք ռեկորդ սահմանելու»". Արխիվացված է the original 2015 թ․ ապրիլի 12-ին. Retrieved 2015 թ․ ապրիլի 18.

Արտաքին հղումներ
----------------

* 
* Archived 2012-11-13 at the Wayback Machine.
**Լյուբիմեց 2007** (բուլղար․՝ *ФК Любимец 2007*), բուլղարական պրոֆեսիոնալ ֆուտբոլային ակումբ Լյուբիմե քաղաքից։ 2013-2014 մրցաշրջանում ակումբը իր պատմության մեջ առաջին անգամ հանդես է եկել «Ա» ֆուտբոլային խմբում։

Տնային մարզադաշտը Լյուբիմեցի «Քաղաքային մարզադաշտն» է, որը կարող է տեղավորել շուրջ 4000 մարդ։

Պատմություն
-----------

Ակումբը հիմնադրվել է 1921 թվականին և ի սկզբանե կրել է «Մարիցա» անվանումը։ 1947 թվականին այն դարձել է «Ստրելա»։ 1960-ականներին ակումբը վերջապես ստացավ ներկայիս «Լյուբիմեց» անվանումը։ Ակումբը բացառապես հանդես է եկել բուլղարական երրորդ և չորրորդ լիգաներում և լուծարվել է 1993-1994 մրցաշրջանի վերջում։

2007 թվականին վերականգնվել է և կոչվել «Լյուբիմեց 2007»։ Իր առաջին մրցաշրջանում ակումբը միանգամից հայտնվեց երկրորդ դիվիզիոնում։ Մասնագիտական մակարդակում թիմը իր առաջին մրցաշրջանում զբաղեցրել է 7-րդ տեղը։

2013 թվականի հունվարի 9-ին Վեսելին Վելիկովը նշանակվեց թիմի գլխավոր մարզիչ։ 4 ամիս անց նա «Լյուբիմեցին» ակումբի պատմության մեջ առաջին անգամ դուրս բերեց «Ա» խումբ, «Բ» խմբում զբաղեցնելով երկրորդ տեղը։

Ձեռքբերումներ
-------------

**«Բ» խումբ**

* Արծաթե մեդալներ՝ 2012-2013

Ծանոթագրություններ
------------------

1. ↑  "Club's Facts". Footballdatabase.eu. Retrieved 25 января 2014.
2. ↑  "Любимец махна Красимир Мечев" (in Bulgarian). hsmarica.com. 2013 թ․ հունվարի 9. Արխիվացված է the original 2014 թ․ փետրվարի 1-ին. Retrieved 2016 թ․ հուլիսի 30.`{{cite web}}`: CS1 սպաս․ չճանաչված լեզու (link)
3. ↑  "Любимец е новият член на А група" (in Bulgarian). novsport.com. 2013 թ․ մայիսի 19.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Ակումբի պաշտոնական կայք(չաշխատող հղում)
 (բուլղ.)
* Պրոֆիլը bgclubs.eu կայքում (բուլղ.)

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |
**Նիկոլսկի այգի** (ռուս.՝ Никольский сад), այգի Սանկտ Պետերբուրգում։ Ձևավորվել է 18-րդ դարում Կրյուկովի, Գրիբոեդովի ջրանցքների, Ռիմսկի Կորսակով պողոտայի և Նիկոլսկի նրբանցքի միջև։

Պատմություն
-----------

1753-1762 թթ. այգու կենտրոնում կառուցվել է Նիկոլսկու ծովային տաճարը, որից էլ այգին ստացել է իր անունը։ 1755-1758 թթ. Կրյուկով ջրանցքի ափին կառուցվել է քառահարկ զանգակատունը, որն այժմ համարվում է Սանկտ Պետերբուրգի խորհրդանիշերից մեկը։ 1873 թվականին Նիկոլսկու հյուսիսային կողմի ազատ հրապարակում վաճառական Օ. Տուպիկովի առաջարկով ստեղծվել է պուրակ։ Ավելի ուշ, հրապարակի բացմանը ներկա կայսրի խնդրանքով, այն միավորվել է Նիկոլսկի այգու հետ։

Այգու ձևավորումը կանոնավոր լանդշաֆտային է։ 1874-1875 թվականներին վերակառուցվել է։

Հուշարձաններ
------------

1908 թվականին Նիկոլսկի տաճարի պարիսպից դուրս կառուցվել է գրանիտե կոթող՝ նվիրված Ցուսիմայի ճակատամարտում զոհվածներին։ Կոթողը ռազմածովային սպա Ն. Ս. Պուտյատինի նախագծով կառուցել է ճարտարապետ Յա. Ի, Ֆիլատեյը։ 1973 թվականին կոթողը վերականգնվել է, որի ընթացքում փոխվել է նրա տեսքը։

Եկեղեցու ցանկապատի հետևում է գտնվում Հոկտեմբերյան հեղափոխության և Քաղաքացիական պատերազմի մասնակիցների եղբայրական գերեզմանատունը։

Քաղաքային լեգենդ
----------------

Վաճառական Օ. Տուպիկովը Սանկտ Պետերբուրգի գեներալ նահանգապետին առաջարկել է նախկին հրապարակի տարածքում պուրակ ստեղծել և դա անել իր սեփական միջոցների հաշվին, պայմանով, որ կստանա քարերը, որոնցով հրապարակը կհարթեցվի։ Վաճառականը թույլտվություն ստացավ պայմանով, որ նա նաև կստեղծի ապագա հրապարակը։

Պուրակի բացման ժամանակ կայսրը ցանկացել է միավորել այն Սբ. Նիկոլսկու տաճարի պարտեզի հետ, որը պատկանում էր թագավորական ընտանիքին։ Հոգևորականները դեմ են եղել՝ չցանկանալով եկեղեցին դարձնել հանրային վայր, սակայն ստիպված էին համաձայնել։

Պատկերասրահ
-----------

* Նիկոլսկի ծովային տաճարՆիկոլսկի ծովային տաճար
* Տաճարը և պուրակըՏաճարը և պուրակը
* Այգին ձմռանըԱյգին ձմռանը
* Քաղաքացիական պատերազմի մասնակիցների եղբայրական գերեզմանՔաղաքացիական պատերազմի մասնակիցների եղբայրական գերեզման

Ծանոթագրություններ
------------------

1. ↑  Санкт-Петербург Никольский собор
2. 1 2  "Никольский сад на petergid". Արխիվացված է the original 2018 թ․ հոկտեմբերի 18-ին. Retrieved 2018 թ․ ապրիլի 10.
3. ↑  Никольский сад в Энциклопедии Санкт-Петербурга

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Նիկոլսկի այգի** կատեգորիայում։ |
Անվան այլ կիրառումների համար տե՛ս՝ Խաչեղբայր (այլ կիրառումներ)
Պսակադրություն Սուրբ Հռիփսիմե եկեղեցում
**Խաչեղբայր**, քրիստոնեական և մասնավորապես Հայաստանյայց Առաքելական Եկեղեցու ծիսակարգում՝ պսակադրության արարողության վկա։ Պսակի արարողակարգում՝ խաչեղբորը ընկերակցում է հարսնաքույրը։

Խաչեղբայր ունենալու անհրաժեշտությունն առաջացել է դեռևս վաղ քրիստոնեական ժամանակաշրջանից։ Հնում նրանք պարզապես վկաներ էին։ Իսկ հետագայում, խաչեղբոր պարտականությունների մեջ է մտել նաև նորապսակ զույգին ու նրանց ընտանիքին օգնելն ու դժվարությունների ժամանակ նեցուկ կանգնելը։ Ազգագրագետ Ռաֆայել Նահապետյանն իր «Քավորը Հայոց մեջ» հոդվածում, որտեղ նկատի է ունեցել և' խաչեղբորը և' կնքահորը միաժամանակ նշում է, որ քավորի յուրաքանչյուր այցը համընտանեկան իրադարձություն էր, նրա յուրաքանչյուր ասածը՝ օրենք։ Օրինակ, Աղձնիքի հայերը ընտանեկան ոչ մի խնդիր առանց քավորի միջամտության չէին լուծում։ Ըստ Եսայի քահանա Արթենյանի, Հայաստանյայց Եկեղեցում խաչեղբայրը օջախի սուրբն է՝ որքան մեծարված լինի, այնքան էլ պատասխանատու է նորապսակների առջև՝ ցույց տալու նրանց ամենաճիշտ և ամենամաքուր ճանապարհը։

Որոշ ազգագրագետներ կարծում են, որ Հայկական լեռնաշխարհում կնքահոր (քավորի) և խաչեղբոր նախատիպերը կային նաև նախաքրիստոնեական ժամանակաշրջանում։ Ըստ ազգագրագետ Խ. Սամուելյանի, խաչեղբոր ու կնքահոր հանդեպ ակնածանքը հիշեցնում է հնագույն ժամանակների սովորույթների մասին, երբ ցեղերը հարգում էին իրենց տոհմի ավագանուն։ Մեկ այլ ազգագրագետ Գ. Իփեկյանը կնքահորն ու խաչեղբորը նույնացնում է հեթանոսական ժամանակաշրջանի քրմի կերպարին։

Ծանոթագրություններ
------------------

1. ↑  "Խաչը բռնող և խաչի հետևից տանող օջախի «սուրբը»". Արխիվացված է the original 2016 թ․ սեպտեմբերի 30-ին. Retrieved 2015 թ․ ապրիլի 7.
**Նանետա Գիլֆորդ** (անգլ.՝ Nanette Guilford, իսկական անունը՝ *Գուտման*, օգոստոսի 17, 1903(1903-08-17), Նյու Յորք, Նյու Յորք, ԱՄՆ - մարտի 17, 1990(1990-03-17), Նյու Յորք, Նյու Յորք, ԱՄՆ), ամերիկացի օպերային երգչուհի (սոպրանո) և վոկալի ուսուցիչ։

Կենսագրություն
--------------

Սովորել է կանադացի ուսուցիչ Ալբեր Ժանոտի մոտ, որի արդյունքում, առանց Եվրոպայում կրթություն ստանալու, դարձել է առաջին նշանավոր ամերիկյան վոկալիստներից մեկը։ Բեմել է 1921 թվականին, Ժան Շվարցի «Գիշերները արթուն մնացողները - 1921» բրոդվեյան մյուզիքլում։

1923 թվականին պայմանագիր է կնքել Մետրոպոլիտեն օպերայի հետ՝ տարիքը նշելով 18 և համարվել է Մետրոպոլիտենում հանդես եկած ամենաերիտասարդ երգչուհին և հաճախ հիշատակվել է «աստղային բալիկ» (անգլ.՝  the baby star) բնորոշմամբ։

Առաջին երեք սեզոններին երգել է հիմնականում փոքր դերեր։ 1926 թվականին Ումբերտո Ջորդանոի «Կատակով ընթրիք» օպերայում կատարել է Ջինևիի դերը, հետագայում նաև երգել է Ջուզեպպե Վերդիի «Աիդա» օպերայում, Շառլ Գունոյի «Ֆաուստում», Ջակոմո Պուչինիի «Տուրանդոտում» և այլն։

1932 թվականին թողնելով բեմը՝ մինչև 1981 թվականը մասնավոր դասեր է տվել։

1928-1930 թվականներին ամուսնացած է եղել ջութակահար Մաքս Ռոզենի հետ։ Նրանք հանդես են եկել միասին։

Ծանոթագրություններ
------------------

1. ↑  Nanette Guilford, Met Opera Singer, Voice Teacher, 86
2. ↑  "Guilford Nanette". Արխիվացված է the original 2016 թ․ հունիսի 11-ին. Retrieved 2018 թ․ հուլիսի 19. `{{cite web}}`: Unknown parameter `|dead-url=` ignored (`|url-status=` suggested) (help)
**Խարդավանքի և սիրո դղյակ** (կարաչ.-բալկ.՝ Сюймеклик къала, ռուս.՝ Замок коварства и любви), բնության հուշարձան, ժայռային գոյացություն Ռուսաստանի Ստավրոպոլի երկրամասի Կիսլովոդսկ քաղաքի շրջակայքում։ Այն Ժայռոտ լեռնաշղթայի ճյուղավորումներից մեկի զառիվայր հրվանդան է` կուեստ, որը վեր է խոյանում Ալիկոնովկա գետի հովտի և նրա ձախ ափի վրա։ Բացարձակ բարձրությունը 950 մ է, հարաբերական բարձրությունը` մոտ 80 մ։ Կազմված է դոլոմիտացած կրաքարից։ Զբոսաշրջային տեսարժանություն է։ Ժայռի մոտ գտնվում է զբոսաշրջային համալիր` 1939 թվականին կառուցված հյուրանոց, որը ոճավորված է որպես հին ամրոց, ռեստորան։ Ժայռի և զբոսաշրջային օբյեկտի անունը գալիս է հին առասպելից, որը պատմում է տեղական իշխանի դստեր և հասարակ հովվի դժբախտ սիրո մասին։

Պատմություն
-----------

Խարդավանքի և սիրո դղյակը բարձր լեռ է և ժայռ, որը նման է նստած տղամարդու։ Լեռն այսպես են անվանել տեղացիները։ Որպես բացատրություն ներկայացվում է երկու երիտասարդ սրտերի մեծ սիրո առասպելը։ Շատ տարիներ առաջ սիրահարվում են տեղական իշխանի դուստր Դաուտան և հովիվ Ալին։ Աղջկա հայրը, բնականաբար, դեմ է լինում այդպիսի հարաբերություններին և որոշում է դստերն ամուսնանացնել տարեց հարևանի հետ։ Սակայն հարսանիքի նախօրեին բաժանված սիրահարները որոշում են, որ պետք է ընդմիշտ միասին կլինեն, ուստի անհրաժեշտ է մահանալ։ Բայց Դաուտան վախենում է մահից, իսկ Ալին` ոչ. նա ցատկում է ժայռից և ջարդուփշուր լինում։

Դաուտան ամուսնանում է, բայց շուտով մահանում։ Աղջկա հայրը վշտից քարանում է և վերածվում ժայռի։ Իսկ լեռան տակ գտնվող առվակը դառնում է գետ, որն անվանում են Ալիկոնովկա։ Այսպես ժայռը դառնում է Խարդավանքի և սիրո դղյակ։

20-րդ դարի 30-40-ական թվականներին ժայռի ստորոտում բացվել էր միջնադարյան ամրոցի տեսքով յուրօրինակ ռեստորան։ Նրա արքատին տեսքի որոշ հատվածներ նույնությամբ կրկնում էին բնական դղյակի տարրերը։ Այդ ռեստորանը գոյություն է ունեցել մինչև 1970-ական թվականների վերջ։

Պատկերասրահ
-----------

* 
* 
* 
*

Ծանոթագրություններ
------------------

1. ↑  "Топографическая карта ГГЦ K-38-002-A-d". Արխիվացված է the original 2016 թ․ մարտի 5-ին. Retrieved 2018 թ․ դեկտեմբերի 12. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "554 0184608 Замок коварства и любви скала 43° 54' С.Ш. 42° 40' В.Д. K-38-2 левобережье реки Аликоновка; юго-западнее города Кисловодск". Արխիվացված է the original 2014 թ․ հոկտեմբերի 18-ին. Retrieved 2022 թ․ մարտի 21. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2 3  "Замок коварства и любви".

Գրականություն
-------------

* Хачиков В. А. Экскурсии по живописным местам Северного Кавказа. Изд-во «Кавказская здравница», Минеральные Воды, 2008. С. 47—48.

Արտաքին հղումներ
----------------

* Kmvline.Ru — Замок коварства и любви
* Замок коварства и любви на сайте ООПТ России
**Լիզա Դանիելի** (անգլ.՝ Lisa Daniely, հունիսի 4, 1930(1930-06-04), Ռեդինգ - հունվարի 24, 2014(2014-01-24)), բրիտանացի կինո-հեռուստատեսության դերասանուհի։

Կյանք և կարիերա
---------------

Ծնվել է Բերկշիրի Ռեդինգ քաղաքում։ Հայրը անգլիացի փաստաբան, մայրը՝ ֆրանսիացի։ Կրթություն ստացել է Փարիզում, ապա սովորել Սառա Բեռնար թատրոնում։ Ֆիլմում առաջին անգամ նկարահանվել է 21 տարեկան հասակում, *Լիլի Մառլեն* անվանադերում (1950), իսկ *Հինդլն արթնանում է* ֆիլմում (1952) մարմնավորել է ջրաղացի աշխատող Ջենի Հոութորնին։ *Աղվեսը՝ «պոչին»* ֆիլմում (1955) նա խաղացել է Լարի Պերկերսի հետ, ավելի ուշ հայտնվել է *Սիմբայի անեծքը* սարսափ ֆիլմում (1965)։ Հետագայում նա ավելի շատ հայտնվում էր հեռուստատեսությամբ։ 1958 թվականին նկարահանվել է Հերբերտ Ուելսի *«Անտեսանելի մարդը»* վեպի հիման վրա նկարահանված համանուն ֆիլմում, որտեղ խաղացել է Դայան Բրեդին։

Նա հայտնվել է նաև՝ *Սուրբը, Վտանգավոր Մարդ,Դոկտոր Հու, Տարօրինակ պատասխան, Խնամակալները, Առաջին Չերչիլները (*որպես Մարի թագուհի*), Վան Դեր Վոլկ և Շերլոկ Հոլմսի արկածները* և այլ հեռուստանախագծերում։ 1996 թվականին նկարահանված Սիրահարված թագուհին ֆիլմում նա մարմնավորեց Եղիսաբեթ II թագուհուն։ 2007 թվականին նա ետնաբեմում մեկնաբանեց *Անտեսանելի մարդը* ֆիլմի մի քանի դրվագներ, որոնք նկարահանել էր *Network DVD-*ին։

Անձնական կյանք և մահ
--------------------

1952 թվականին Լիզա Դանիելին ամուսնացել է Գրեյ Բլեյքի հետ։ Զույգը չի ունեցել երեխաներ։ Դանիելին մահացել է 2014 թվականի հունվարի 24-ին՝ չբացահայտված պատճառներից։ Նրա մասին հոգ էին տանում որդեգիր տղան՝ Սին Բլեյքը, ինչպես նաև զարմուհին և երկու զարմիկները։

Կինոգրաֆիայի ընտրանի
--------------------

* *Լիլի Մառլեն* (1950) անվանադեր
* *Հինդլն արթնանում է* (1952)
* *Վիրաբույժ իրավագետը* (1953)
* *Վագրը «պոչին»* (1955)
* *Ճամփորդը* (1957)
* *Արատավոր օղակ* (1957)
* *Միջին դասընթաց* (1961)
* *Սիմբայի անեծքը* (1965)
* *Անծանոթը տանը* (1967)
* *Հուշանվեր* (1989)
* *Ոսկե աչք* (1989) Կապիտանի դերում

Ծանոթագրություններ
------------------

1. 1 2 3  Kavanagh, Anne (2014 թ․ փետրվարի 24). "Lisa Daniely obituary". *theguardian.com*. Guardian Media Group. Retrieved 2017 թ․ հունվարի 14.
2. ↑  Reid, John Howard (2006). *More Movie Musicals* (in անգլերեն). Lulu.com. p. 101. ISBN 9781411673427. Retrieved 2017 թ․ ապրիլի 29.
3. ↑  "Hindle Wakes (1952)". *BFI*.
4. ↑  "Lisa Daniely". *BFI*.
5. ↑  "Lisa Daniely". *www.aveleyman.com*.
6. ↑  "Princess in Love (1996)". *BFI*.
7. ↑  "Invisible Man (The): The Complete Series:". *Network On Air*. Արխիվացված է the original 2019 թ․ հոկտեմբերի 9-ին. Retrieved 2019 թ․ հոկտեմբերի 9.

Արտաքին հղումներ
----------------

* Լիզա Դանիելի Internet Movie Database կայքում
* Obituary, thestage.co.uk; accessed 23 April 2014.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BNF: 14038933q · ISNI: 0000000368924042 · LCCN: n2012074229 · NTA: 334572428 · SUDOC: 13216082X · VIAF: 264009626 · WorldCat VIAF: 264009626 |

 |

 |
**Նինա Սուլաբերիձե** (հունվարի 31, 1995(1995-01-31), Մոսկվա, Ռուսաստան) ավելի լավ հայտնի որպես Նինա Սուբլատտի, վրացի երգչուհի, երգահան, մոդել է, ով 2015-ին ներկայացրել է Վրաստանը Եվրատեսիլ 2015 երգի մրցույթում իր "Warrior" (Ռազմիկ) երգով։ Նա հայտնվեց եզրափակչում, որտեղ զբաղեցրեց 11-րդ հորիզոնականը։

Կյանքը և կարիերան
-----------------

Սուբլատտին ծնվել է վրացի ծնողներից Մոսկվայում՝ Ռուսաստանում։ Նրա ծնվելուց հետո ընտանիքը վերադարձել է Վրաստան։ Նա ընդունվել է արվեստի դպրոց, որտեղ ուսուցանել է նկարչություն, գծագրություն և քանդակագործություն։ 2008-ին Նինան պայմանագիր է կնքում մի մոդելական գործակալության հետ և սկսում է մոդելի իր աշխատանքը։ 2011-ից սկսում է աշխատել Georgian Dream Studio (Վրացական երազանք ստուդիա)-ի հետ, որի շրջանակներում էլ համագործակցում է վրացի երգիչ Բեռա Իվանիշվիլիի հետ։

2013-ին Նինան ճանաչվեց որպես *Saqartvelos Varskvlavi* («Սուպերսթար» նախագծի վրացական տարբերակ) հաղթող։ Այդ նույն տարում նա ձայնագրեց իր առաջին Dare to Be Nina Sublatti ձայնասկավառակը, որը դարձավ Վրաստանի ամենավաճառված ձայնասկավառակներից մեկը։ 2014-ի դեկտեմբերին հայտարարվեցին Եվրատեսիլ երգի մրցույթի վրացական նախընտրական փուլի 5 մասնակիցները, որոնց թվում էր նաև Նինան իր "Warrior" (Զինվոր) երգով։ 2015-ի հունվարի 14-ին նա ներկայացվեց որպես հաղթող և իրավունք ստացավ ներկայացնել Վրաստանը Եվրատեսիլ 2015 երգի մրցույթում։ Հաջողությամբ հաղթահարելով առաջին կիսաեզրափակիչը Նինան եզրափակչում հավաքեց 51 միավոր և զբաղեցրեց 11-րդ հորիզոնականը։

Անձնական կյանքը
---------------

Սուբլատտին նշում է, որ երաժշտական ասպարեզում իր վրա մեծ ազդեցություն ունեն Ջենիս Ջոպլինը, Բրայան Մոլքոն և Բյորկը։ Նինան իր վրա ունի մի քանի դաջվածքներ, որոնք արել է անձամբ։

Ձայնասկավառակներ
----------------

Dare to Be Nina Sublatti (2014)

Ծանոթագրություններ
------------------

1. 1 2  Discogs — 2000.
2. ↑
3. 1 2
4. ↑  "Արխիվացված պատճենը". Արխիվացված է the original 2015 թ․ փետրվարի 6-ին. Retrieved 2015 թ․ հունվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Discogs · MusicBrainz |
|  |
| Չափորոշչային վերահսկողություն | GND: 1191322378 · ISNI: 000000046278981X · VIAF: 3854156434633112120001, 333163707005229422234 · WorldCat VIAF: 3854156434633112120001, 333163707005229422234 |

 |
Խարույկ անտառում
**Խարույկ**, վառվող կամ վառելու համար պատրաստվող փայտերի՝ տարբեր տեսակի վառելիքի կույտ։ Սովորաբար իրականացվում է բացօթյա տարածքում և վերահսկվում մարդկանց կողմից։

Խարույկը նաև օգտագործում են օգտակար նպատակների՝ լուսավորման, տաքացման, խոհարարության, աղբի ոչնչացման, ազդանշանային, կողմնորոշման, վայրի կենդաննիներին վախեցնելու համար։

Խարույկի հիմնական բաղադրիչներն են այրվող նյութերը, ածխածինը, ծուխը, բոցը և ածխափոշին։ Խարույկի այրման արագությունն ու ծխի խտությունը կախված են այրվող նյութի որակից և քանակից, եղանակից և տեղանքից, քամու ուղղությունից։

Խարույկը հաճախ եղել և շարունակում է մնալ տոնական արարակարգ։ Հայոց եկեղեցու տոներից մեկի՝ Տյառնընդառաջի հիմնական ծեսը խարույկ վառելն է և այդ խարույկի շուրջ տոնակատարությունն անցկացնելը։ Նախկինում խարույկի վառելանյութ հանդիսացել է ցորենի հասկերը, որի ժամանակ գուշակություններ են արել։

Խարույկից առաջացած կրակի բոցը, ջերմային ճառագայթումը, գազերը, ծուխը, ածխափոշին մարդու վրա կարող է բացասական ազդեցություն թողնել։ Խարույկ վառելու ժամանակ պետք է խուսափել կրակի տարածումից, որի համար շրջակա տարածքը 1,5-2,0 մետր շառավղով անհրաժեշտ է մաքրել դյուրավառ չոր տերևներից ու թփուտներից։ Անհրաժեշտ է նկատի ունենալ նաև այն, որ բոցը կարող են բարձրանալ 2-5 մետր և վնասել ու այրել ծառերի տերևներն ու չոր ճյուղերը։ Խարույկի բոցի ու կայծերի տարածումն առավել արագ ու մեծ կարող է լինել քամու առկայության դեպքում։

Գրականությունում
----------------

|  |  |  |
| --- | --- | --- |
|  | Պետին անխոս, ցավը սրտում, կանգնել էր վառվող խարույկների առաջ, միտն էր բերում սև կովը, որ կուրծը կախ էր միշտ, և հանդից գալիս յուղոտ կաթը ծլլում էր։

Երբ խարույկները հանգան, Պետին շիվար ետ դարձավ, կոլոլվեց կարպետի մեջ, պառկեց հերվա չոր խոտի վրա։- Ակսել Բակունց, «Այու սարի լանջին» |  |

Պատկերասրահ
-----------

* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  "Տյառնընդառաջ | Qahana.am". *www.qahana.am*. Արխիվացված է the original 2021 թ․ հունիսի 27-ին. Retrieved 2021 թ․ հունիսի 27.
2. ↑  LLC, Dinamica Testing Centre. "Խարույկ". *vento.am*. Retrieved 2021 թ․ հունիսի 27.

Արտաքին հղումներ
----------------

* Dancing May Day Through History
* Night Through History

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) |
|  |
| Չափորոշչային վերահսկողություն | BNF: 155623844 · LCCN: sh00005319 · Microsoft: 206477279 |

 |
**Նամպա** (անգլ.՝ Nampa), քաղաք ԱՄՆ Այդահո նահանգի Քանյոն շրջանում։ Նամպան կայսրության ամենամեծ քաղաքն է, իսկ նահանգի երկրորդ քաղաքը Բոյսեն է։

Պատմություն
-----------

Բնակավայրը բնակեցվել է 1880-ական թվականներին։ Գրեյնջերի, Վայոմինգ և Հանդիգթոնի Օրեգոն քաղաքների միջև ընկած երկաթագծի մոտ։ Այստեղ հաստատված հավատացյալ բնակիչները քաղաքն անվանեցին «Նոր Երուսաղեմ» (անգլ.՝ New Jerusalem, «Նոր Երուսաղեմ»)։ Մեկ տարվա ընթացքում բնակավայրերի թիվը 15-ից հասել էր 50-ի։ Հետագայում բնակավայրը վերանվանվեց «Նամպա»։ Ըստ որոշ տեղական պատմաբանների՝ այս բառը ծագում է հնդկական «նամբ» բառից։ Ցուրտ եղանակին հնդկացիների մոկասինները լցվում էին ցառույցով, ինչի պատճառով նրանց ոտնահետքերը սովորականից մեծ են երևում։ 1890 թվականին բնակավայռը ստացել է քաղաքի կարգավիճակ։ Նամպայում առաջին տարրական դպրոցը կառուցվել է 1890-ականներին։ 1909 թվականին բռնկված հրդեհի պատճառով այրվել է մի քանի կենտրոնական թաղամաս։ 1908 թվականին Նամպայում կառուցվեց Կարնեգի թանգարանը։ 1906-1911 թվականներին հողերի մելիոցարիայի բույրոն կառուցում էր Դիր-Ֆլետ ջրամբարը։ Նախագահ Ռուզվելտը Նամպայի շրջակայքում հիմնել է Դիր-Ֆլետ արգելոցը։ 1937 թվականից սկսած՝ քաղաքը հյուրնկալում է Սնեյք գետի մոտ անցկացվող ռոդեոն։

Նկարագրություն
--------------

Նամպան գտնվում է մոտ 750 մետր բարձրության վրա։ Քաղաքի տարածքը 76,4 կմ² է։ 2010 թվականի տվյալներով Նամպայի բնակչությունը կազմում էր 81 557 մարդ։ Բնակչության խտությունը կազմում է 1068 մարդ/կմ²։ Բնակիչների միջին տարիքը 30 տարի 1 ամիս է։ Բնակչության սեռական կազմը․ 49,2 % — տղամարդիկ, 50,8 % — կանայք; Ռասայական կազմը բնակչությունը ըստ 2010 թվականի դրությամբ։

* սպիտակներ — 82,9 %
* սևամորթներ — 0,7 %
* հնդկացիններ — 1,2 %
* ասիացիններ — 0,9 %
* օվկիանոսցիններ — 0,4 %
* երկու կամ ավելի ռասաններ — 3,2 %

|  |
| --- |
| 
Ծանոթագրություններ

1. ↑  2020 թվականի ԱՄՆ մարդահամար / United States Census Bureau
2. ↑  Արտասահմանյան երկրների աշխարհագրական անվանումների բառարան / խմբ․ Ա․ Մ․ Կոմիկով. — 3֊րդ հրատարակություն. — Մոսկվա: Նեդրա, 1986. — С. 246.
3. 1 2  "City of Nampa" (in անգլերեն). nampa.id.us. Արխիվացված է the original 2012 թ․ հունիսի 30-ին. Retrieved 2012 թ․ հունիսի 24.
4. ↑  "Nampa, Canyon, Idaho, United States" (in անգլերեն). db-city.com. Արխիվացված from the original on 2012 թ․ հունիսի 30. Retrieved 2012 թ․ հունիսի 24.
5. ↑  "Nampa, Idaho" (in անգլերեն). census.gov. Արխիվացված է the original 2012 թ․ հունիսի 30-ին. Retrieved 2012 թ․ հունիսի 24.
6. ↑  "Nampa, Idaho" (in անգլերեն). city-data.com. Retrieved 2012 թ․ հունիսի 24.

Արտաքին հղումներ
* Պաշտոնական կայքէջ
* Торговая палата Нампы
* Idaho Press Tribune

 |
**Նահալ Ցիպորի**, **Նահալ Ցֆորի**, **Ցիպորի** կամ **Նահալ-Ցիպպորի** (եբրայերեն՝ נחל ציפורי‎), գետակ, որը սկիզբ է առնում Նազարեթի մերձակայքում Ռեյնե գյուղի մոտ գտնվող լեռներում և թափվում Քիշոն գետ։ Երկարությունը 32 կմ է։

Այն հոսում է Յաար Ալոնիմ բլուրներով։

Գետը սնուցվում է բազմաթիվ աղբյուրներից, այդ թվում՝ Ցիպորի աղբյուրը, Իֆթախելի աղբյուրը, Ավինոամ աղբյուրը, Մահիլ աղբյուրը, Գաթ-Հեֆեր աղբյուրը, Լապիդոտի աղբյուրը և այլն։

Ալիլի ջրաղացներ
---------------

Յաար Ալոնիմի բլուրների տարածքում գետի հունը թեքվում և երեք կողմից աղեղում է ցածր բլուրը, որի վրա կանգնած է Ռաս Ալի գյուղը։ Գետի հարավային ափին գտնվող այս վայրում կան երկու ջրաղացներ, որոնք տեղակայված են մեկը մյուսի վրա։ Երկու կառույցներն էլ կառուցվել են Իսրայելի Երկրի վրա Օսմանյան տիրապետության օրոք։ Այդուհանդերձ, ստորին ջրաղացի շենքի հիմքում հայտնաբերվել են խաչակրաց արշավանքների ժամանակաշրջանին վերաբերող ավելի հին կառույցի մնացորդները։

Վերին ջրաղացը իր նշանակությամբ օգտագործվել է մինչև 20-րդ դարի 20-ական թվականները, իսկ ներքինը՝ մինչև 1946 թվականը։

Միանձնուհիների ջրաղացներ
------------------------

Այս ջրաղացները գտնվում են Յաբկա աղբյուրից 2 կմ դեպի արևմուտք։ Շենքը կառուցվել է Օսմանյան կայսրության օրոք և ստացել է իր անունը Կարմելիտյան վանականներից, որոնք այն 19-րդ դարի կեսերին գնել են Շֆարամի Ալ-Շուֆանի դրուզների ընտանիքից։

Մոտակա քաղաքներում ավելի արդյունավետ մեքենայացված ջրաղացների մրցակցության ի հայտ գալու պատճառով ջրաղացը լքվեց 20-րդ դարի 20-ական թվականներին։

Շինությունն ու հարակից տարածքները մինչ օրս պատկանում են Կարմելիտների միաբանությանը, որն այն վարձակալության է հանձնում տարբեր տեսակի իրավաբանական անձանց։

Բնակիչները շենքը վերածել են հյուրանոցի և այլ հաստատությունների։ բԱզատ մուտքը շենք թույլատրվում կամ արգելվում է՝ կախված գործող վարձակալից։

2014 թվականին շենքը հրկիզվել է վանդալների կողմից։

Ջրաղացի մոտ Ցիպորի գետի վրա կառուցված է երկու կամարներով քարե կամուրջը։

Ջրաղացի մոտով է անցնում *«Իսրայելի ազգային հետիոտնային երթուղին»*։

Ծանոթագրություններ
------------------

1. ↑  GEOnet Names Server — 2018.
2. ↑  карта|I-36-XXX
3. ↑  *Мария Сартакова, Е. Левицкая, Александр Туров, Дюк Митягов* Израиль. — Litres, 2015. — ISBN 9785457381803
4. ↑  карта|I-36-119-В|url =
5. ↑  "נחל בין שתי טחנות: טיול בנחל ציפורי" (in եբրայերեն). Retrieved 2017 թ․ հունվարի 8.
6. ↑  "טיילת ציפורי: טיול בנחל שלא מפסיק להתחדש" (in եբրայերեն). Retrieved 2017 թ․ հունվարի 8.

Արտաքին հղումներ
----------------

* "МЕЛЬНИЦА МОНАХОВ". Արխիվացված է the original 2014 թ․ հոկտեմբերի 9-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: no2019043067 · VIAF: 55153288282632651561 · WorldCat VIAF: 55153288282632651561 |

 |